es gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl es pt pt es es gl en gl gl gl gl gl gl gl gl gl gl lt es gl en gl ro gl pt gl gl gl gl gl pt es gl pt pt gl fr en gl ceb en gl ca gl gl gl gl gl en pt ca gl gl
Cortan o tráfico na AP-9 esta madrugada entre Santiago e Sigüeiro por obras - G24
O corte producirase entre a medianoite e as seis da mañá para poder realizar traballos no enlace Orbital entre a propia Autoestrada do Atlántico e a A-54
O Ministerio de Transportes, Mobilidade e Axenda Urbana (Mitma) informou de que, debido ás obras no enlace Orbital entre a AP-9 e a A-54 á altura de Santiago, será necesario realizar o corte total do tráfico en ambas as calzadas da AP-9 entre os puntos quilométricos 55 (Sigüeiro) e 67 (Santiago Norte) entre a medianoite e as 6 horas do mércores.
Ademais da sinalización habitual reforzaranse os sinais verticais de obra co apoio de paneis variables existentes na AP-9, así como coa implantación de carteis informativos nos puntos inmediatos á saída da autoestrada.
A totalidade do tráfico que circula pola AP-9, en sentido cara á Coruña, abandonará a vía pola saída inmediatamente anterior á zona de obra (saída 67, Santiago Norte) durante a xornada nocturna dos traballos.
Como itinerario alternativo proponse o traxecto pola SC-20 Sentido Norte, se o destino é a A-54 ou o aeroporto da capital galega, e pola SC-20/N-550 con destino Sigüeiro, con posibilidade de retomar alí novamente a AP-9 en sentido A Coruña.
Pola súa banda, a totalidade do tráfico que circula pola AP-9, en sentido Pontevedra, abandonará a autoestrada na saída inmediatamente anterior á zona de obra, en Sigüeiro. Os condutores, para poder continuar a viaxe por autoestrada, deberán realizar o traxecto pola N-550 en sentido Pontevedra, continuar polo periférico SC-20 para tomar de novo a AP-9 na entrada de Santiago Norte.
Este mesmo corte de tráfico xa se produciu o pasado 21 de xullo pola mesma actuación e nos mesmos puntos quilométricos.
A vía férrea Monforte-Ourense estará cortada por obras oito meses
Castrelo de Miño segue a abastecerse de auga con cisternas
Transportes quere habilitar o próximo inverno o viaduto que quedou en pé na A-6
O tráfico pesado da A-6 non poderá circular por Pedrafita cando neve
Contido con Xeográficas Galicia .
Libre pero investigado por homicidio o conductor que caeu co coche ao río en Cotobade
Nace a distribuidora fílmica Lost and Found
Blanca, Paula e Esther, o poder galego do Ensino
A primeira intervención arqueolóxica no Castelo de Mesía descobre accesos ocultos
Síguenos en redes sociais
Aviso legal e Política de Privacidade